PAGE  

[image: image1.jpg]KIL Logo: Yellow PMS 124, Red 485, blue 287, and white. (contous in football in yellow 117)




ÅRSMELDING FRA STYRET FOR 2015
1.
STYRETS SAMMENSETNING I PERIODEN

Styret har i perioden hatt slik sammensetning:

a)
arbeidsutvalget:

leder:



Nina Guttormsen
nestleder:


Morten Veiby
kasserer:


Karianne Prestesæter
sekretær:


Guttorm Pedersen

medlemmer:


Arild Lokna




Birgitte Landrø




Lene Østby Furu




André Østby
b)
gruppeledere:
Idrettsskolen: 


Aina Veøy
fotballgruppa:


Harald S. Saxegaard
skigruppa:


Christian Finnanger 
svømmegruppa:

May Myrbråten

håndballgruppa,

kontaktperson:

Per Sundberg


volleyball,

kontaktperson: 

Berit Helene Lindgren.
2.
MØTEVIRKSOMHET

Årsmøtet for 2014 ble avholdt 10.03.15.

Det har i etterkant av årsmøtet blitt avholdt 10 styremøter og 1 ekstraordinært årsmøte. Det ekstraordinære årsmøtet ble avholdt 20.10.15 for å behandle og fatte vedtak i sak vedrørende anleggelse av kunstgressbane.  

3.
VIRKSOMHET I PERIODEN

Det har i 2015 blitt lagt ned stor innsats fra aktive, trenere, lagledere, tillitsvalgte og øvrige medlemmer til beste for idrettslaget. Styret har i perioden hatt hovedfokus på følgende saker:
· Oppfølging av aktivitetene i våre grupper og aktivitetstilbud

· Søknad om treningstid i Kråkstadhallen og Kråkstad bad, samt intern fordeling av tildelt treningstid
· Søknad om lokale aktivitetsmidler (LAM) og intern fordeling av tildelte midler (kr. 108.947)
· Søknad om tilskudd fra Ski kommune

· Drift og vedlikehold av Klubbhuset og idrettsanlegget
· Innkreving av medlemskontingent for 2015 (samt tidligere restanser) 
· Tilsynsvaktordning på kveldstid i Kråkstadhallen (samarbeidsavtale med Ski kommune)
· “Åpen hall”-arrangementer i Kråkstadhallen
· Barnas Dag (avholdt 06.09.15) 
· Oppfølging av politiattester

· Etablering av ny hjemmeside og opprettelse av Facebookside
· Utbedring av kloakkrør/rørfornying i Klubbhuset

· Arbeidsfordeling i styret, utarbeidelse av instrukser/rollebeskrivelser.
Nærmere om kunstgressbanesaken:

Hva har skjedd etter at Ski kommunestyre i fjor (08.04.15) vedtok å bevilge 4,5 millioner kroner til finansiering av kunstgressbane med tilhørende fasiliteter? 

Kunstgressbaneprosjektet er videreført i 2015, og den oppnevnte prosjektgruppa har nedlagt et betydelig arbeid i året som har gått. 
Det ble i ekstraordinært årsmøte 20.10.15 fattet slikt vedtak: «Styret igangsetter prosjektet med oppgradering av Kråkstad Idrettsanlegg, herunder legge ut prosjektet på anbud med planlagt byggestart våren 2016.

Styret gis fullmakt til å bruke inntil kr. 750 000, utover det som gis av offentlige tilskudd, til finansiering av idrettsanlegget.»
Prosjektgruppa har spesifisert ønsket anlegg, og lyst ut offentlig anbud for bygging av et multisportanlegg bestående av en hovedbane (11’er) og tilleggsbane (5’er) kunstgress, løpebaner, tennisbane, basketbane m.m. 3 leverandører har meldt sin interesse og gitt tilbud, men anbudsprisene lå i utgangspunktet betydelig over estimert kostnadsnivå. Prosjektgruppa har gjennom forhandlinger med samtlige klart å komme godt ned i pris, likevel slik at det er behov for en tilleggsbevilgning fra kommunen på 1 million kroner. Pga. dette må saken opp til fornyet behandling i formannskapet (02.03) og kommunestyret (09.03). Vi håper på et positivt resultat, slik at det kan skrives kontrakt med utvalgt tilbyder, og arbeidene raskt kan startes opp.  
Styret vil gi stor honnør og takk til prosjektgruppa for det gode arbeidet som har vært gjort, og for resultatene som er oppnådd så langt. 

 4.
SPORTSLIG AKTIVITET

Styret vil generelt si seg tilfreds med gruppenes aktivitetsnivå.  

Idrettslaget har i perioden gitt et aktivitetstilbud til barn/ungdom/voksne innenfor grenene   fotball, svømming, Idrettsskole, ski, innebandy, “turn og moro”, styrketrening, volleyball og «gubbetrim». Det har vært god aktivitet i de fleste gruppene, men grunnet problemer med rekruttering av utøvere samt foresatte og andre til trener- og lederoppgaver har virksom-heten i både håndballgruppa og Idrettsskolen i en periode dessverre «ligget på is». For Idrettsskolens del er det håp om at denne situasjonen vil endre seg fra kommende høst.     
Styret viser til årsmeldingene fra de respektive grupper og aktivitetstilbud for nærmere informasjon om deres virksomhet i perioden. 
5.
ØKONOMI

Styret viser til regnskapene for hhv. idrettslaget og idrettsanlegget. 
2015 har vært et år uten ekstraordinære driftsutgifter og store investeringer. Lagets økonomiske situasjon må betegnes som solid, med driftsmessig overskudd og “penger på bok”. Dette har gjort det mulig for oss å sette av et større beløp som buffer i «kunstgressprosjektet».           
6.
ANNET
Styret vil rette en stor takk til lagets aktive utøvere, tillitsvalgte, trenere, lagledere og øvrige støttespillere for innsatsen som har blitt lagt ned til beste for Kråkstad IL i sesongen 2015.
For styret

Guttorm Pedersen, 
sekretær.

